**Farské oznamy**

**32. nedeľa v období cez rok (8.11. 2020)**

|  |  |  |
| --- | --- | --- |
| Pondelok | Výročie posviacky Lateránskej baziliky, sviatok | 18.00 |
| Utorok | Sv. Leva Veľkého, pápeža a učiteľa cirkvi | 7.00 |
| Streda | Sv. Martina z Tours, biskupa | 18.00 |
| Štvrtok | Sv. Jozafáta, biskupa a mučeníka | 18.00 |
| Piatok |  | 18.00 |
| Sobota | Panny Márie v sobotu | 18.00 Obl. |
| Nedeľa | 33. nedeľa  cez rok, Svetový deň chudobných | 8.00 a 10.30 on line prenos |

Verejné slávenie svätých omší v čase zákazu vychádzaniu je povolené s obmedzením na 6 osôb v chráme. Je ťažké povedať akým kľúčom by sa mali vybrať, keď pre viacerých z vás je sv. omša vzácna a zúčastňujete sa jej denne. V našej farnosti to robíme tak, že tí ľudia, ktorí si nahlásili na daný deň úmysel sv. omše, tak sa jej môžu zúčastniť v kostole v počte 3. Prosím vás o vzájomnú ohľaduplnosť, trpezlivosť a pochopenie.

Úmysly sv. omší budem slúžiť tak ako sú zapísané, ak by si to niekto neprial, tak nech mi dá vedieť buď osobne alebo telefonicky na číslo 041 5575636. Taktiež sv. spoveď budeme zatiaľ riešiť individuálnou formou. Každý deň sa budem snažiť požehnávať našu farnosť Eucharistickým Kristom ako sme to robievali počas roka a vtedy budú znieť zvony, tak môžete toto požehnanie prijať i takýmto spôsobom.

Úplné odpustky pre zomrelých veriacich je tento rok možné získať po celý november. Chcem vás povzbudiť, aby sme i takýmto spôsobom mysleli na našich bratov a sestry, ktorí nás predišli do večnosti a preukázali im pomoc. K získaniu odpustkov je potrebné okrem návštevy cintorína, svätá spoveď (krátko predtým alebo potom), sväté prijímanie, modlitba na úmysel Svätého otca a vylúčiť pripútanosť i k ľahkému hriechu.

Môžete si nahlasovať úmysly sv. omší na december.

Vyšlo nové číslo časopisu Naša žilinská diecéza a môžete si ho prečítať v PDF formáte na tejto web stránke:

<http://www.nasadieceza.sk/elektronicka-verzia-novembroveho-cisla>

Žijeme v takom zvláštnom čase. Nech Boh posilňuje vaše srdcia, chráni vaše zdravie, potešuje vás v každom súžení a napĺňa vás milosťou. Nechajme sa doma povzbudiť čítaním v rodinách Božieho slova, sledovaním s úctou sv. omší a duchovne prijímajme Pána Ježiša do svojich sŕdc. Prijmime ducha pokánia a nadovšetko si však zachovajme lásku a starostlivosť jeden o druhého. V hoci akej potrebe sa môžete ozvať na hore uvedené tel. číslo. Modlím sa za vás!

Chcem poďakovať za akúkoľvek pomoc pre našu farnosť i tým, ktorí pomohli sprostredkovať tento náš prvý on-line prenos a prajem vám peknú nedeľu.